arnastofnun/IGC-2024 huggingface dataset:
S-61/2017

Mál þetta, sem dómtekið var 16. þessa mánaðar, var höfðað með ákæru útgefinni af lögreglustjóranum á höfuðborgarsvæðinu 14. síðasta mánaðar, á hendur A-kvk-þgf J-kvk-þgf, kt. 000000-0000, nú til heimilis að Snælandi 2 í Reykjavík, „fyrir þjófnað, með því að hafa miðvikudaginn 25. janúar 2017, í Smáralind í Kópavogi, stolið vörum í eftirfarandi verslunum að samtals fjárhæð kr. 192.211:

1. Í verslun Cintamani að fjárhæð kr. 52.990

2. Í verslun Gallerí Sautján að fjárhæð kr. 98.980

3. Í verslun Líf og List ehf. að fjárhæð kr. 9.740

4. Í verslun Jack & Jones að fjárhæð kr. 20.982

5. Í verslun A4 að fjárhæð kr. 9.519

Telst þetta varða við 244. gr. almennra hegningarlaga nr. 19/1940.

Þess er krafist að ákærð[a] verði dæmd[...] til refsingar og greiðslu alls sakarkostnaðar.“

Um málsatvik er skírskotað til framangreindrar ákæru.

Ákærða hefur fyrir dómi skýlaust játað að hafa framið þau brot sem henni eru gefin að sök og var farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að aðilum hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærðu, sem er í samræmi við framlögð sakargögn, að hún hafi gerst sek um þá háttsemi sem saksókn á hendur henni tekur til samkvæmt framansögðu og er háttsemin réttilega heimfærð til refsiákvæða í ákæru. Ákærða hefur því unnið sér til refsingar.

Ákærða hefur hvort tveggja á rannsóknarstigi og fyrir dómi játað þá háttsemi sem hún er sakfelld fyrir og er það virt henni til málsbóta. Samkvæmt sakavottorði hefur hún í einu tilviki áður gerst sek um auðgunarbrot. Hún samþykkti sektargreiðslu með viðurlagaákvörðun 1. febrúar á síðasta ári, fyrir þjófnað. Sakaferill ákærðu hefur að öðru leyti ekki þýðingu við ákvörðun refsingar í máli þessu.

Að framangreindu virtu og eftir 77. gr. almennra hegningarlaga nr. 19/1940, þykir refsing ákærðu samkvæmt 244. gr. sömu laga, hæfilega ákveðin fangelsi í þrjátíu daga og skal fullnusta hennar bundin skilorði, svo sem nánar greinir í dómsorði.

Við þingfestingu málsins afsalaði skipaður verjandi ákærðu sér þóknun vegna starfa sinna, sbr. 1. mgr. 38. gr. laga nr. 88/2008. Engan sakarkostnað leiddi af meðferð málsins.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærða, A-kvk-nf J-kvk-nf, sæti fangelsi í þrjátíu daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

H-kk-nf Þ-kk-nf
S-66/2017

Mál þetta, sem var dómtekið 20. febrúar síðastliðinn, er höfðað með ákæru héraðssaksóknara, útgefinni 17. febrúar síðastliðinn, á hendur X, fæddum [...], pólskum ríkisborgara, fyrir „stórfellt fíkniefnalagabrot, með því að hafa fimmtudaginn 12. janúar 2017 staðið að innflutningi á samtals 878,95 [ g ] af kókaíni, sem hafði að meðaltali 76-78% styrkleika, sem samsvarar 85-87% af kókaínklóríði, ætluðu til söludreifingar hér á landi í ágóðaskyni. Fíkniefnin flutti ákærði til landsins sem farþegi með flutti FI-555 frá Brussel, Belgíu, falin í líkama sínum í 90 pakkningum.“

Telst þetta varða við 173. gr. a. almennra hegningarlaga nr. 19/1940, sbr. með síðari breytingum.

Í ákæru er þess krafist að ákærði verið dæmdur til refsingar og greiðslu alls sakarkostnaðar. Þá er þess krafist að framangreind fíkniefni, 878,95 g af kókaíni, sem lögregla lagði hald á við rannsókn málsins, verði gerð upptæk samkvæmt 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru og er þar réttilega heimfærð til refsiákvæða.

Við ákvörðun refsingar ákærða samkvæmt 173. gr. a. almennra hegningarlaga er lögð til grundvallar sú staðhæfing ákærða að hann hafi ekki verið eigandi fíkniefnanna og að hann hafi einvörðungu tekið að sér flytja þau hingað til lands gegn þóknun. Samkvæmt þessu og með hliðsjón af ákvæðum 1., 3., 5. og 6. töluliðar 1. mgr. 70. gr. almennra hegningarlaga, dómaframkvæmd og magni og styrkleika þeirra efna sem brot ákærða tekur til þykir refsing hans hæfilega ákveðin fangelsi í 18 mánuði. Til frádráttar refsingunni kemur gæsluvarðhald sem ákærði hefur sætt frá 13. janúar 2017 að fullri dagatölu.

Fallist er á kröfu ákæruvalds um upptöku fíkniefna.

Ákærði verður dæmdur til að greiða 645.836 krónur í sakarkostnað samkvæmt yfirliti sækjanda. Þá verður honum gert að greiða þóknun til verjanda síns á rannsóknarstigi og fyrir dómi auk aksturskostnaðar, svo sem í dómsorði greinir. Við ákvörðun þóknunar hefur verið tekið tillit til virðisaukaskatts.

J-kk-nf H-kk-nf héraðsdómari kveður upp dóm þennan.

D ó m s o r ð:

Ákærði, X, sæti fangelsi í 18 mánuði. Til frádráttar refsingunni kemur gæsluvarðhald sem ákærði hefur sætt frá 13. janúar 2017 að fullri dagatölu.

Ákærði sæti upptöku á 878,95 g af kókaíni.

Ákærði greiði 1.154.608 krónur í sakarkostnað, þar af 463.760 krónur í þóknun til verjanda síns, B-kk-ef Þ-kk-ef S-kk-ef hæstaréttarlögmanns, og 45.012 krónur vegna aksturskostnaðar hans.

J-kk-nf H-kk-nf
S-76/2017

Mál þetta, sem dómtekið var í dag, var höfðað með ákæru útgefinni af lögreglustjóranum á Suðurnesjum 22. febrúar síðastliðinn, á hendur G-kk-þgf Þ-kk-þgf G-kk-þgf, kt. 000000-0000, Laufási 2 á Skagaströnd, „fyrir umferðarlagabrot, með því að hafa þriðjudaginn 5. maí 2015 ekið bifreiðinni [...] austur Hafnargötu, Vogum, sviptur ökurétti og undir áhrifum ávana- og fíkniefna (tetrahýdrókannabínól í blóði mældist 9,2 ng/ml og í þvagi mældust kannabínóíðar og amfetamín) og því óhæfur til að stjórna bifreiðinni örugglega“ og að hafa þannig brotið gegn 1. mgr., sbr. 2. mgr. 45. gr. a. umferðarlaga nr. 50/1987 sbr. 5. gr. laga nr. 66/2006, og 1. mgr. 48. gr., sbr. 1. mgr. 100. gr. umferðarlaga nr. 50/1987.

Í ákæru er þess krafist að ákærði verði dæmdur til refsingar, til greiðslu alls sakarkostnaðar til sviptingar ökuréttar, samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Um málsatvik er skírskotað til ákæru.

Ákærði sótti ekki þing og boðaði ekki forföll, en í fyrirkalli sem gefið var út 27. síðasta mánaðar og var birt X ásamt ákæru málsins á skráðu lögheimili ákærða sama dag, kom meðal annars fram að sækti ákærði ekki þing, mætti hann búast við að fjarvist hans yrði metin til jafns við það að hann viðurkenndi að hafa framið þau brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brotin réttilega heimfærð til refsiákvæða í ákærunni. Ákærði hefur því unnið sér til refsingar.

Samkvæmt sakavottorði hefur ákærða tvívegis áður verið gerð refsing, í báðum tilvikum fyrir umferðarlagabrot, og hafa þau brot áhrif við ákvörðun refsingar nú. Hann samþykkti greiðslu sektar og sviptingu ökuréttar í fjóra mánuði með viðurlagaákvörðun 26. apríl 2013, fyrir akstur undir áhrifum ávana- og fíkniefna. Með dómi 15. desember 2014, var hann dæmdur til greiðslu sektar og þriggja ára sviptingar ökuréttar frá birtingu þess dóms að telja, fyrir sams konar brot, sem hann framdi fyrr á því ári. Dómurinn var birtur ákærða 7. janúar 2015.

Að framangreindum sakaferli virtum, sbr. 5. tl. 1. mgr. 70. gr. almennra hegningarlaga nr. 19/1940, og eftir 77. gr. sömu laga og með hliðsjón af dómaframkvæmd, þykir refsing ákærða samkvæmt 1. mgr. 100. gr. laga nr. 50/1987, hæfilega ákveðin fangelsi í þrjátíu daga. Ekki eru efni til að skilorðsbinda þá refsingu.

Með vísan til 3. mgr., sbr. 1. mgr. 101. gr. og upphafsákvæðis 1. mgr. 102. gr. umferðarlaga, er ákærði jafnframt sviptur ökurétti ævilangt.

Á grundvelli 1. mgr. 218. gr. laga um meðferð sakamála nr. 88/2008 er ákærði dæmdur til að greiða sakarkostnað málsins, sem samkvæmt yfirliti um slíkan kostnað og með stoð í öðrum gögnum, nemur samanlagt 147.178 krónum.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, G-kk-nf Þ-kk-nf G-kk-nf, sæti fangelsi í þrjátíu daga.

Ákærði er sviptur ökurétti ævilangt.

Ákærði greiði 147.178 krónur í sakarkostnað.

H-kk-nf Þ-kk-nf
S-92/2017

Mál þetta, sem dómtekið var í dag, var höfðað með ákæru lögreglustjórans á Suðurnesjum, útgefinni 13. síðasta mánaðar, á hendur P-x-x S-x-x, kt. 000000-0000, Kirkjuvegi 52 í Reykjanesbæ, „fyrir umferðarlagabrot með því að hafa laugardaginn 10. desember 2016, ekið bifreiðinni [...], undir áhrifum áfengis og óhæfur til að stjórna henni örugglega ( í blóði mældist vínandi 0,72‰) austur Reykjanesbraut við Stekk í Njarðvík“ og að hafa þannig brotið gegn 1. mgr., sbr. 2. mgr. 45. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Í ákæru er þess krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. umferðarlaga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Um málsatvik er skírskotað til ákæru.

Ákærði sótti ekki þing og boðaði ekki forföll, en í fyrirkalli sem gefið var út 20. síðasta mánaðar og birt ákærða ásamt ákæru málsins 28. sama mánaðar, kom meðal annars fram að sækti ákærði ekki þing mætti hann búast við að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brotið réttilega heimfært til refsiákvæða í ákæru. Ákærði hefur því unnið sér til refsingar.

Samkvæmt framlögðu sakavottorði hefur ákærða fjórum sinnum verið gerð refsing frá og með árinu 2010, en þar af hafa eftirgreind tilvik áhrif við ákvörðun refsingar í máli þessu. Hann samþykkti sektargreiðslu og tímabundna ökuréttarsviptingu með sátt hjá lögreglustjóra 24. janúar 2014, fyrir akstur undir áhrifum ávana- og fíkniefna. Með annarri slíkri sátt 6. desember á síðasta ári samþykkti hann að nýju sektargreiðslu og sviptingu ökuréttar í tólf mánuði frá þeim degi, fyrir sams konar brot og akstur án þess að hafa ökuskírteini meðferðis við akstur, en brotin framdi hann fyrr á því ári.

Að framangreindum sakaferli virtum, sbr. 5. tl. 1. mgr. 70. gr. almennra hegningarlaga nr. 19/1940, og með hliðsjón af dómaframkvæmd, þykir refsing ákærða samkvæmt 1. mgr. 100. gr. laga nr. 50/1987, hæfilega ákveðin fangelsi í þrjátíu daga. Ekki eru efni til að skilorðsbinda þá refsingu.

Með vísan til 3. mgr., sbr. 1. mgr. 101. gr. og upphafsákvæðis 1. mgr. 102. gr. umferðarlaga nr. 50/1987, er ákærði sviptur ökurétti ævilangt.

Á grundvelli 1. mgr. 218. gr. laga nr. 88/2008 verður ákærði dæmdur til að greiða sakarkostnað málsins, samkvæmt framlögðu yfirliti um slíkan kostnað og með stoð í öðrum gögnum, svo sem greinir í dómsorði.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, P-x-x S-x-x, sæti fangelsi í þrjátíu daga.

Ákærði er sviptur ökurétti ævilangt.

Ákærði greiði 36.196 krónur í sakarkostnað.

H-kk-nf Þ-kk-nf
S-98/2017

Mál þetta, sem dómtekið var í dag, var höfðað með ákæru útgefinni af lögreglustjóranum á höfuðborgarsvæðinu 14. síðasta mánaðar, á hendur E-kk-þgf B-kk-þgf, kt. 000000-0000, Ásbúð 92 í Garðabæ, „fyrir umferðarlagabrot í Hafnarfirði með því að hafa að morgni miðvikudagsins 21. desember 2016 ekið bifreiðinni [...] sviptur ökurétti suður Hvaleyrarbraut uns aksturinn var stöðvaður skömmu síðar“ og að hafa þannig brotið gegn 1. mgr. 48. gr., sbr. 1. mgr. 100. gr., umferðarlaga nr. 50/1987.

Samkvæmt ákæru er þess krafist að ákærði verði dæmdur til refsingar og greiðslu alls sakarkostnaðar.

Um málsatvik er skírskotað til ákæru.

Ákærði hefur fyrir dómi skýlaust játað að hafa framið það brot sem honum er gefið að sök og var farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að aðilum hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er háttsemin réttilega heimfærð til refsiákvæða í ákæru. Ákærði hefur því unnið sér til refsingar.

Samkvæmt framlögðu sakavottorði hefur ákærði í fjórum tilvikum brotið gegn umferðarlögum frá og með árinu 2009, en þar hafa eftirgreind brot hans með því að aka sviptur ökurétti, áhrif við ákvörðun refsingar í máli þessu. Með dómi 2. apríl 2012 var hann dæmdur í þrjátíu daga fangelsi og sviptur ökurétti ævilangt, fyrir umferðarlagabrot, þar á meðal fyrir að aka sviptur ökurétti og undir áhrifum áfengis. Með dómi 20. desember 2013 var hann dæmdur í sextíu daga fangelsi og ævilöng ökuréttarsvipting áréttuð, vegna aksturs sviptur ökurétti og undir áhrifum áfengis. Nú síðast var hann með dómi 24. nóvember á síðasta ári dæmdur í þriggja mánaða fangelsi og ævilöng ökuréttarsvipting hans áréttuð, vegna aksturs undir áhrifum áfengis og sviptur ökurétti.

Að framangreindum sakaferli virtum, sbr. 5. tl. 1. mgr. 70. gr. almennra hegningarlaga nr. 19/1940, og með hliðsjón af dómaframkvæmd, þykir refsing ákærða samkvæmt 1. mgr. 100. gr. laga nr. 50/1987, hæfilega ákveðin fangelsi í tvo mánuði. Ekki eru efni til að skilorðsbinda þá refsingu.

Engan sakarkostnað leiddi af meðferð málsins.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, E-kk-nf B-kk-nf, sæti fangelsi í tvo mánuði.

H-kk-nf Þ-kk-nf
S-105/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2017, á hendur D-kk-þgf Þ-kk-þgf G-kk-þgf, kt. 000000-0000, Sólheimum 27, Reykjavík, fyrir líkamsárás, með því að hafa sunnudaginn 13. desember 2015 við Bankastræti 2 í Reykjavík, veist með ofbeldi að A, kt. 000000-0000, og skallað hann í andlitið, allt með þeim afleiðingum að hann hlaut opið sár á nefi og brot á nefbeini.

Telst brot þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæðis í ákæru.

Ákærði er fæddur í júní 1996. Samkvæmt framlögðu sakavottorði, dagsettu 14. febrúar 2017, var honum gerð sekt vegna brots gegn almennum hegningarlögum og umferðarlögum með dómi Héraðsdóms Suðurlands, uppkveðnum 13. febrúar 2014. Ákærði hefur játað brot sitt greiðlega fyrir dóminum og er það virt honum til málsbóta. Þá er við ákvörðun refsingar jafnframt litið til 4. tl. 70. gr. almennra hegningarlaga nr. 19/1940.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 40.000 krónur í sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-kk-nf Þ-kk-nf G-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði 40.000 krónur í sakarkostnað.

L-kvk-nf R-kvk-nf S-kvk-nf
S-108/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2017, á hendur X, kt. 000000-0000, [...], Reykjavík, fyrir líkamsárás gegn sambýliskonu sinni, A, kt. 000000-0000, með því að hafa miðvikudaginn 10. ágúst 2016 að heimili þeirra að [...] í Reykjavík, tekið hana kverkataki með báðum höndum, en hún náði að losa sig og þá hrint henni í gólfið, svo að hún skall með hökuna í gólfið með þeim afleiðingum að hún fékk skrámu á hökuna og augntönn hægra megin í efri gómi brotnaði.

Telst brot þetta varða við 1. mgr. 218. gr. og 1. mgr. 218. gr. b. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í apríl 1977. Samkvæmt sakavottorði hefur hann ekki áður gerst sekur um refsivert brot. Með hliðsjón af framagreindu þykir refsing ákærða hæfilega ákveðin fangelsi í 4 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan kostnað leiddi af meðferð málsins.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 4 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

B-kvk-nf B-kvk-nf
S-110/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2017, á hendur S-x-x N-x-x, kt. 000000-0000, Þverholt 22, Reykjavík, fyrir umferðarlagabrot árið 2016 í Reykjavík með því að hafa:

1. þriðjudaginn 2. febrúar ekið bifreiðinni RM-980 austur Hverfisgötu, án gildra ökuréttinda og undir áhrifum áfengis (í blóði mældist vínandi 2,46‰), aftan á bifreiðina UF-345 og ekki numið staðar vegna umferðaróhappsins og jafnframt neitað að láta í té blóðsýni hjá lögreglu.

Telst brot þetta varða við 1. mgr. 10. gr., 1., sbr. 3. mgr. 45. gr., 3. mgr. 47. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. mánudaginn 4. júlí ekið bifreiðinni RM-980 svipt ökurétti um Háteigsveg að Skipholti, inn á Háaleitisbraut og þaðan inn á Kringlumýrarbraut við Suðurlandsbraut þar sem lögregla stöðvaði aksturinn.

Telst brot þetta varða við 1. mgr. 48. gr., sbr. 100. gr. umferðarlaga nr. 50/1987.

3. miðvikudaginn 15. júní ekið bifreiðinni RM-980 svipt ökurétti og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 30 ng/ml) um Lönguhlíð við Flókagötu, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. og 1. mgr. 48. gr., sbr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í apríl 1986. Samkvæmt framlögðu sakavottorði, dagsettu 14. febrúar 2017, hefur hún í tvígang áður verið fundin sek um að aka undir áhrifum áfengis.

Með hliðsjón af sakarefni málsins og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 45 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærða svipt ökurétti ævilangt frá birtingu dóms þessa að telja.

Ákærða greiði málsvarnarþóknun skipaðs verjanda síns, S-kk-ef S-kk-ef hdl., 168.640 krónur, að meðtöldum virðisaukaskatti, og 135.524 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, S-x-x N-x-x, sæti fangelsi í 45 daga.

Ákærða er svipt ökurétti ævilangt frá birtingu dómsins að telja.

Ákærða greiði málsvarnarþóknun skipaðs verjanda síns, S-kk-ef S-kk-ef hdl., 168.640 krónur og 135.524 krónur í annan sakarkostnað.

L-kvk-nf R-kvk-nf S-kvk-nf
S-113/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. febrúar 2017, á hendur B-kvk-þgf Þ-kvk-þgf, kt. 000000-0000, Kleppsvegi 86, Reykjavík, fyrir umferðarlagabrot, með því að hafa fimmtudaginn 1. september 2016 ekið bifreiðinni KK-468 svipt ökurétti eftir Vesturlandsvegi í Reykjavík.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærða er fædd í maí 1984. Með dómi Héraðsdóms Reykjavíkur, uppkveðnum 5. október 2016, var ákærðu gert að sæta fangelsi í 45 daga fyrir að aka í tvígang svipt ökurétti. Það brot sem ákærða er sakfelld fyrir í þessu máli var framið fyrir uppkvaðningu dómsins og verður ákærða því dæmdur hegningarauki nú samkvæmt 78. gr. almennra hegningarlaga nr. 19/1940, sbr. og 77. gr. sömu laga. Í samræmi við framlagt sakavottorð, dagsett 14. febrúar 2017, er við ákvörðun refsingar miðað við að hún sé nú í þriðja sinn fundin sek um að aka svipt ökurétti.

Með hliðsjón af framangreindu, dómkvenju og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 15 daga.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, B-kvk-nf B-x-x Þ-kvk-nf, sæti fangelsi í 15 daga.

L-kvk-nf R-kvk-nf S-kvk-nf